OŠ Prežihovega Voranca Maribor Maribor, 14. 11. 2021

Spoštovani starši,

zaradi izvajanja samotestiranja v šoli se od srede naprej nekoliko spreminja organizacija dela in Hišni red.

**Za učence osnovne šole starši oziroma drugi zakoniti zastopniki oziroma skrbniki podajo predhodno pisno soglasje oziroma nesoglasje k izvajanju testiranja s testi HAG za samotestiranje.**

Obvestilo in soglasje, ki sta v prilogi, bodo vsi učenci šole prejeli v ponedeljek, 15. 11. 2021, v šoli v tiskani obliki in ga vrnejo razredniku najkasneje 17. 11. 2021 oz. prvi dan po povratku v šolo, če ta dan manjkajo (v kolikor bo učenec odsoten v ponedeljek, 15. 11. 2021, naj se oglasi njegov starš ali skrbnik in prevzame pred povratkom učenca v šolo soglasje in obvestilo pri informatorju šole ali soglasje natisne doma).

**V šoli bodo opravili testiranje le tisti učenci, ki bodo prinesli nazaj podpisano obvestilo in soglasje, na katerem bodo starši označili, da s samotestiranjem soglašajo.**

Samotestiranje učencev s testi HAG za samotestiranje se izvaja skladno s sprejetim Protokolom samotestiranja učencev v osnovnih šolah, ki ga je določilo Ministrstvo za zdravje.

**Protokol samotestiranja je v prilogi.**

Na dan testiranja prinesejo učenci s seboj v šolo test za samotestiranje. V kolikor testa ne bodo imeli, starši pa bodo zanje dali soglasje za samotestiranje, bodo izjemoma test dobili v tajništvu šole in ga naslednji dan prisotnosti v šoli v tajništvu vrnili.

Učenci, ki testiranja s testi HAG za samotestiranje v šoli ne bodo izvajali, se bodo v skladu s Sklepom o izvajanju vzgojno-izobraževalnega dela na daljavo (Uradni list RS, št. 138/21) izobraževali na daljavo.

Učencem od 1. do 3. razreda bodo navodila in gradivo poslali učitelji razredniki preko elektronske pošte, učencem 4. razreda bodo učitelji navodila za delo in gradivo posredovali preko MS Teams-a in učencem od 5. do 9. razreda bodo navodila in gradivo učitelji objavili v spletnih učilnicah.

Učenci, ki izvajajo testiranje s testi HAG za samotestiranje, s tem izpolnjujejo tudi pogoj PCT za udeležbo v obšolskih dejavnostih.

Učencem, ki izpolnjujejo pogoj prebolevnosti, cepljenja ali testiranja s testom PCR ali testom HAG, ni treba izvajati samotestiranja. Dokazilo starši predložijo razredniku otroka pred začetkom izvajanja samotestiranja v šolah in ob vsaki morebitni spremembi.

Učencu pripada 15 testov HAG za samotestiranje na mesec, ki jih sam ali njegovi starši ali zakoniti zastopniki pridobijo v lekarni po predložitvi kartice zdravstvenega zavarovanja. Učenci tujci, ki nimajo kartice zdravstvenega zavarovanja, za pridobitev testov v lekarni predložijo potrdilo o šolanju in osebni dokument.

**Učenci bodo prišli na dan samotestiranja (PON, SRE, PET, oziroma prvi naslednji dan, če bodo odsotni) v šolo po naslednjem urniku prihodov:**

* Zjutraj bomo učence, ki bodo prihajali v jutranje varstvo, prevzeli na vratih in jih napotili do učilnic. Ob ustreznih higienskih ukrepih (z masko in razkuženimi rokami) boste do učilnice odpeljali otroke le starši učencev 1. razreda. Za te otroke ostaja prihod v šolo enak in se testirajo ob prihodu v šolo.
* Tisti učenci od 1. do 3. razreda, ki niso v jutranjem varstvu, se nam pridružijo na šolskem igrišču ob 8.00 in se v spremstvu učiteljice napotijo v razred. V primeru slabega vremena se bodo zjutraj zbirali v učilnicah.
* Učenci 4. in 5. razreda pridejo v šolo ob 8.05 in se prav tako v spremstvu učitelja odpravijo v učilnice.
* Učenci 6. in 7. razreda pridejo v šolo ob 7.55, učenci 8. in 9. razreda pa pridejo v šolo ob 8.00. Prav tako počakajo pred šolo, da pride ponje učitelj, ki jih pospremi v garderobo in do učilnice, kjer izvedejo testiranje in potem pričnejo pouk.
* Učenci, ki pričnejo pouk ob 7.30, pridejo v šolo ob dnevih samotestiranja ob 7.10, prav tako pa vsi ostali, ki ne pričnejo pouka ob 8.20, 20 minut pred pričetkom pouka tistega dne.

Tisti učenci, ki prvo učno uro pričnejo v telovadnici (6. do 9. razred), bodo imeli določen drug prostor za samotestiranje na razporedu, ki bo visel na oglasni tabli pri garderobah.

**Prosimo, da upoštevate protokol prihodov in odhodov v in iz šolskih prostorov, saj nam boste s tem omogočili lažjo organizacijo dela.**

Samotestiranje bodo izvedli učenci samostojno pod nadzorom učitelja.

Učitelj bo preveril rezultat samotestiranja učencev. Za učenca, ki bo imel pozitiven rezultat, se bo zagotovil prostor za izolacijo. Vsak otrok, ki bo imel pozitiven rezultat, bo počakal starše v ločenem prostoru, saj mora pozitiven rezultat na samotestiranju potrditi še PCR test in zato več morebiti pozitivnih učencev ne bomo družili v skupnem prostoru.

To napotitev v izolacijo bodo učitelji naredili z največjo možno mero občutljivosti in pozitivne podpore.

Z učencem bomo počakali dokler ne bodo prišli ponj starši, ki jih bomo o pozitivnem rezultatu takoj obvestili.

Testiranje bomo v šoli izvajali v največji možni meri prijazno in s pozitivno naravnanostjo ter seveda z mehko komunikacijo, da ne bomo pri tistih učencih, ki jim to opravilo predstavlja kakršenkoli stres, tega morebiti poglabljali.

Dragi starši, še enkrat vas prosim, da poskusite pred pričetkom izvajanja samotestiranja v šoli, testiranje tudi doma opraviti tako, da ga izvede otrok sam. Pri tem, kar je težko (npr. odpiranje embalaže), bodo učitelji učencem (še posebej v nižjih razredih) pomagali, ostalo pa bodo opravili učenci sami (protokol samotestiranja).

Lepo vas pozdravljam in vam želim čim bolj zdrave dni.

Barbara Pernarčič, ravnateljica